Ουίλιαμ Γκούντισον

Ο Ουίλιαμ Γκούντισον (αγγλικά: William Goodison ή Goodisson)Δεν μπορούμε με βεβαιότητα να υποστηρίξουμε ποια από τις δύο γραφές (Goodison ή Goodisson) είναι η ορθή. Η γραφή με διπλό ss (Goodisson) θα μπορούσε να θεωρηθεί η σωστή, καθώς είναι συνηθισμένη στην Ιρλανδία και την επέλεξε ο ίδιος ο Ουίλιαμ Γκούντισον στην έκδοση του βιβλίου του για τα Επτάνησα, το 1822. Όλες οι αναφορές στο επώνυμό του στις ετήσιες καταστάσεις αξιωματικών του βρετανικού στρατού από το 1811 μέχρι και το 1838 ανεξαιρέτως είναι με ένα s (Goodison). Στο παρόν λήμμα χρησιμοποιούμε την επίσημη γραφή του επωνύμου του στα αρχεία του βρετανικού στρατού. (1785-1836) ήταν στρατιωτικός γιατρός.British Army List 1821, A List of the Officers of the Army and Royal Marines on Full and Half-Pay, London, 1821, σελ. 248. Γεννήθηκε το 1785 στην επαρχία  της ανατολικής Ιρλανδίας, η οποία υπαγόταν τότε στη Μεγάλη Βρετανία. Ο συνονόματος πατέρας του ήταν φαρμακοποιός και παρότρυνε τον γιο του να σπουδάσει υπό τον καθηγητή Ώστιν (Austin) του  του Δουβλίνου. Ο Ουίλιαμ Γκούντισον άρχισε τις σπουδές του στο Trinity College το 1801, σε ηλικία 16 ετών, και τις ολοκλήρωσε την άνοιξη του 1807 με την απόκτηση πτυχίου B.A. (Bachelor of Arts). Κατατάχθηκε στο ιατρικό σώμα του στρατού της Μεγάλης Βρετανίας την 23 Αυγούστου 1810. Υπηρέτησε ως υπίατρος στο 75 Σύνταγμα Πεζικού από την κατάταξή του στον στρατό μέχρι την 4 Μαρτίου 1824, οπόταν τέθηκε σε εφεδρεία και μετατάχθηκε στο 25 Σύνταγμα Ελαφρού Ιππικού, στο οποίο υπηρέτησε μέχρι τον θάνατό του, τον Αύγουστο του 1836.Βλ. Νίκος Δ. Καράμπελας, William Goodison και Richard Burgess. Δύο λιγότερο γνωστοί περιηγητές στην Πρέβεζα και τη Νικόπολη, Πρεβεζάνικα Χρονικά τχ. 47-48, Πρέβεζα 2011, σελ. 141-144.

Το 75 Σύνταγμα Πεζικού του βρετανικού στρατού προωθήθηκε, την 14 Ιουλίου 1814, στα Ιόνια νησιά, μετά την de facto υπαγωγή της Κέρκυρας στους Άγγλους. Ο νεαρός, τότε, γιατρός Ουίλιαμ Γκούντισον υπηρέτησε στα Μελίκια της Λευκίμμης, στη νότια Κέρκυρα και μελέτησε από κοντά τα συμπτώματα της πανώλης και του διαλείποντος πυρετού, επιδημιών που είχαν εμφανιστεί στη Μάλτα το 1814 και εξαπλώθηκαν στα Επτάνησα το 1815 και 1816. Τα πρώτα αποτελέσματα της έρευνάς του δημοσιεύθηκαν, το 1817, στο ιατρικό επιστημονικό περιοδικό The Doublin Hospital Reports.Goodison W. 1817, Observations on the Remittent Fever, and on the Plague which prevailed in the island of Corfu during 1815 and 1816, The Dublin Hospital Reports and Communications in Medicine and Surgery 1, Dublin & London, 1817, σελ. 191-203.

Στη διάρκεια της στρατιωτικής του υπηρεσίας στην Κέρκυρα και τα Ιόνια νησιά, εκμεταλλεύθηκε την παραμονή του σε αυτά και συνέκρινε την τοπογραφία τους με τις περιγραφές της Οδύσσειας του Ομήρου, καθώς και άλλων συγγραμμάτων αρχαίων και συγχρόνων του συγγραφέων. Ως αποτέλεσμα, συνέγραψε μια Ιστορική και Τοπογραφική πραγματεία περί των νήσων Κερκύρας, Λευκάδος, Κεφαλληνίας, Ιθάκης και Ζακύνθου, μετά σημειώσεων περί του χαρακτήρος, των τρόπων και εθίμων των Επτανησίων, την οποία ολοκλήρωσε κατά τη διάρκεια της παραμονής του στο Γιβραλτάρ και δημοσίευσε, με τον ίδιο τίτλο, τον Οκτώβριο του 1822 στο Λονδίνο.Goodisson W. 1822, A Historical and Topographical Essay upon the Islands of Corfù, Leucadia, Cephalonia, Ithaca, and Zante: with Remarks upon the Character, Manners, and Customs of the Ionian Greeks; Descriptions of the scenery and remains of antiquity discovered therein, and reflections upon the Cyclopean ruins, Thomas & George Underwood, London, 1822 Κριτικές για το βιβλίο του δημοσιεύτηκαν το 1822 και 1823.London Literary Gazette 1822, The London Literary Gazette, Journal of Belles Lettres, Arts, Sciences, &c., No. 303, Saturday, 9 November, London, 1822, σελ. 703-705.  Annual Register 1822, The New Annual Register, or General Repository of History, Politics, and Literature, for the Year 1822, London, 1823, σελ. 120-124.  Quarterly Review 1823, The Quarterly Review, Vol. 29, April & July 1823, London, 1823, σελ. 86-116.  Monthly Review 1823, The Monthly Review, or Literary Journal, enlarged, Vol. 102, September-December 1823, London, 1823, σελ. 138-148.

Σημειώσεις

Βιβλιογραφικές παραπομπές

Κατηγορία:Βρετανοί στρατιωτικοί
Κατηγορία:Βρετανοί συγγραφείς
Κατηγορία:Ιρλανδοί στρατιωτικοί
Κατηγορία:Ιρλανδοί συγγραφείς
Κατηγορία:Βρετανοί περιηγητές
Κατηγορία:Ιρλανδοί περιηγητές